 מצטרפין: כתב האגודה פרק ג' שאכלו אחד אוכל גבינה ושנים בשר מצטרפין דהאוכל גבינה מצי אכיל עם האחרים. ובשבת שחל ט''ב (בתוכו) אין מזמנים יחד האוכלין בשר והנזהרין מלאכלו ואוכלין גבינה. כיון דאין שום אחד מהן יכול לאכול עם חבירו ע''כ והגהות מנהגים הקשה ע''ז דהא יכולין לאכול יחד לחם וכ''כ רש''ל דיכולין לזמן יחד. וכן דעת הט''ז ועיין שם. ומ''א כתב די''ל דס''ל דבעי שיכולים לאכול יחד אותו לחם שאוכל חבירו והכא אין יכולין לאכול בשר וגבינה מלחם אחד דהרי מלוכלך בבשר כמ''ש בי''ד סי' פ''ט וכ''מ ברוקח ס''ה שאין מצטרפין אא''כ כשאוכל הגבינה יכול לאכול בשר וכ''כ בהגמ''נ בשם מהר''ש ב' אוכלין בשר ואחד חלב האוכל חלב מברך ומוציא השני לפי שיכול לאכול עם חבירו ולא להיפוך משמע דוקא חלב אבל אם אוכל גבינה קשה אין מצטרפין דהמנהג עכשיו שלא לאכול בשר אחר גבינה ובשבת שחל ט''ב (בתוכה) אפילו בחלב אין מצטרפין ונ''מ בסעודות מצוה וכן נוהגין עיין מ''א. ובאר היטב אשר לפני כתב עליו זה הדבר אין לו שחר ע''ש. ולא ידעתי למה ועיין יד אהרן. (ועיין בספר אליהו רבה שהאריך בזה ע''ש):